Matthew 13
Orot Ub Tanumayan Ana Oroubon1 Nati veya ta'imon Jesu bar itumar tit na harew kukuf sisibinamaim sabuw bai'obaiyih isan mara'iy. 2 a Naatu sabuw moumurih maiyow hiru'ay hi'ar bebera'uh itih, basit wa bai inatait tafan mare, sabuw baise dones yan himarir hima. 3 Imaibo ma sawar moumurih na'in oroubonamaim eo hima hinowar. Naatu ana oroubon ta i iti na'atube eo, "Ana veya ta orot masaw bowayan ana ub tanumamih tit in. 4 Ana ub afa tata'asiyen i ef yanamaim hire, naatu mamu hire hibow hi'aa, 5 Ana ub afa i to'ato yan hire'ere ana kamar men gagamin imih saisewat hikubounih hiyen. Anayabin kamar baban i fokarin. 6 Baise veya yey ana mar wabuburinamaim ub etei hi'arat, naatu hikimow hire anayabin wairoroh men babanika hire. 7 Ub afa kokor wanawanan hire, naatu kokor ana fafa'amaim isuken. 8 Naatu ub afa i me gewasin yan hire hikuboubunih hiyen gewas ro'oro'oh hiya, afa hibiw 100 na'atube, afa i 60 na'atube, afa i 30 na'atube. 9 Imih o yait tain nama'am tur inanowar."
Oroubon Anayabin Jesu Eo10 Naatu Jesu ana bai'ufununayah hina hibatiy hi'o, "Aisim oroubonamaim sabuw kubi'obaiyih?"
11 Jesu iyafutih eo, "Orereb ana so'ob wa'iwa'irin mar ana aiwob isan i God kwa it, men iti sabuw itihimih. 12 b Imih orot yait orereb ana so'ob biyan ema'am, God boro tafan naya'abar nitin ana so'ob nara'at, baise orot yait nati so'ob men biyan ema'am naatu ana so'ob kikimin nati biyanamaim ema'am God boro nabosair. 13 Ana'an nati ayu oroubonamaim sabuw abi'obaiyih.
Sabuw matah ema'am baise boro men hina'itin,
Tainih ema'am baise boro men hinanowar naniyan hinab.
14 c Dinab orot Isaiah ana Bukamaim eo kikirum i na ibiturobe.
'Iti sabuw tur hinanowar, baise boro men naniyan hinabaimih
matah ema'am baise boro men hina'itinimih.
15 Anayabin ukwarih fokar,
tainih higibud,
matah hibofafaren.
Sawar iti men hitasinaf,
karam tur boro hitanowar,
abis emamatar hita'itin hai not takusib,
tur naniyan hitab, kakafih hitihamiyen,
hita'intabir ayu atiyawasih.'
16 d Baise Kwa i kwabiyasisir, anayabin matayan kwa'i'itin naatu tain yan tur kwanonowar. 17 Anababatun a tur ao'owen, dinab orot moumurih na'in naatu sabuw gewasih hikok kwanekwan, kwa abisa kwa'i'itin i hita'itin naatu abisa kwanonowar i hitanowar. Baise nati ana maramaim sawar men matar boro hita'itin."
Oroubon Ana Buriburin Kubuna Hinowar18 "Tain kwanarub ub tanumayan ana oroubon ao kwananowar naniyan kwanab, yabin kwanaso'ob. 19 Sabuw iyab mar ana aiwob isan Tur Gewasin ao tenonowar naatu naniyan men tabaib i ub ef yanamaim orot ta'asiy re'er na'atube, Tur Gewasin tenonowar ana maramaim demon kakafin ena hai not ebikwaris. 20 Naatu orot ana ub afa to yan hire'ere ana itinin i sabuw iyab tur tenonowar ana maramaim i tibiyasisir. 21 Baise dogoroh wanawanan nati ub wairoron i men re eof barur, imih Tur Gewasin isan hina'uwih hinarurukaukuwih boro mar ta'imonamo hai baitumatum hinihamiy. 22 e Naatu orot ana ub afa fotan wanawanan hire'er ana itinin i sabuw iyab tur tenonowar, baise iti tafaram ana yasisir isan tibiyababan naatu totobuyoy hai not ebikwaris imih tur ana ro'on men emamatar. 23 Baise orot ana ub me gewasin yan ta'asiy hire'ere ana itinin i sabuw iyab Tur Gewasin tenowar naatu naniyan tabai tiw tehahamu, afa ro'oh 100, afa 60, afa 30."
Fotan Kakafin Ana Oroubon24 Jesu oroubon tabo iti na'atube eo, "Mar ana aiwob i iti na'atube, ana veya ta orot ana ub bow in ana masawamaim tanum. 25 Baise gugumin sabuw etei hi'inu'in ufut, orot ana rakit mowan fotan kakafih bow na sanabey wanawanah tanum naatu bihir. 26 Sanabey hikuboubunih hiyey wanawanahimaim fotan kakafih auman hikubounih bairi hiyen.
27 "Orot ana bowayah hina hio, 'Regah, o ub gewasih a masawamaim itanum, baise aisim fotan kakafih auman hikuboubunih teyey?'
28 "Orot iyafutih eo, 'Rakit sabuw afa hisinaf.' Naatu akir wairafih hibatiy hio, 'Bo kukokok anan fotan ana uyarir?'
29 "Orot iyafutih eo, 'En. Fotan kakafih kwana'u'uyarir boro sanabey afa auman kwana'uyarir. 30 Imih kwaihamiyih bairi hinayen hiniw naatu tarin ana veya boro tarayah aniyafarih hinan, fotan wan hinatar hinafatum hinabow hinan hina'afusar, imaibo sanabey hinatar hinabow hinan bar hinaya.'"
Momor Ana Oroubon31 Jesu ana oroubon tabo eo, "Mar ana aiwob ana itinin ta i iti na'atube, orot ana ai momor ro'on kikimin maiyow bai in ana masaw yan tanum. 32 Iti ai ro'on i men ai ro'on afa gagamih na'atube'emih, baise tanum kuboun yey ana veya'amaim ra'at ai gagamin na'in matar naatu mamu hina famefamenamaim hibatar hima."
Yeast Ana Oroubon33 Jesu iban oroubon tabo eo maiye, "Mar ana aiwob itinin ta i iti na'atube. Babinyeast ebai ana faraw wanawanan eyai ekamat inu'in era'at eyey na'atube."
Jesu Aisim Oroubonamaim Binan34 Jesu sawar iti etei isah i oroubonamaim eo sabuw rou'ay gagamin bi'obaiyih; ana bai'obaiyenamaim i mar etei oroubonamaim sabuw bi'obaiyih. 35 f Iti na'atube sisinaf anayabin abisa dinab orot eo kikirum tan titurobe isan.
"Ayu i boro oroubonamaim anao sabuw hinowar,
naatu tafaram mamatar ana buriburin men hisoso'ob etei anao hinanowar."
Jesu Fotan Kakafin Isan Kubuna Hinowar36 Jesu sabuw rou'ay ihamiyih naatu na bar wanawanan run, ana bai'ufununayah ufun hina hirun hibatiy hio, "Masaw yan fotan kakafin ana oroubon i kukubuna anowar."
37 Jesu iyafutih eo, "Orot ub gewasih tatanum i Orot Natun. 38 Masaw ana itinin i tafaram, naatu ub gewasin i sabuw iyab mar ana aiwob isan tebowabow, naatu ub kakafin i Demon Kakafin natunatun. 39 Naatu rakit orot ub kakafin bai na masaw yan tatanum i Demon Mowan. Naatu masaw biyamur i mar yomanin na'atube, masaw fourayah i God ana tounamatar.
40 g "Imih mar yomanin iti ub kakafih hi'uyarir hifatum hibow hin hi'a'afusar na'atube boro namatar. 41 h Orot Natun boro ana tounamatar niyafarih hinatit, sinaf kakafih naatu sabuw iyab bowabow kakafin kura'ahih hima kakafih tisisinaf etei i ana aiwob wanawananamaim boro fotan kakafin na'atube hinatar hinafatum. 42 i Naatu hinabow hinan wairaf wan hinaya hina'afusar, nati'imaim boro na'arahih wah takitak niwa'an hina'in hinarerey. 43 j Imaibo God ana sabuw gewasih nabow mar ana aiwobomaim hinarun veya na'atube hinararan. Imih o yait tain nama'am iti tur inanowar.
Nugunug Ana Oroubon44 "Mar ana aiwob itinin ta i iti na'atube, orot ta nugunug hibun inu'in itin bai, naatu me nati nugunug titita'urimaim kair maiye ibun, naatu yasisir auman in ana sawar etei sabuw hitobon naatu matabir maiye na nati me tutubun na'atube.
Bowabow Ana Oroubon45 "Naatu mar ana aiwob itinin tabo iti na'atube. Orot sawar tobonayan wakek enunuwet na'atube. 46 Wakek nuwet inan wakek ta gewasin ana baiyan gagamin na'in tita'ur, naatu na ana sawar etei yataiten hitobon kabay bai in nati wakek tutubun na'atube.
Buwat Ana Oroubon47 "Iban maiye mar ana aiwob i buwat na'atube. Orot siy bowayan ana buwat eya ema'am siy i yumatah ta ta te'ona'on. 48 Naatu buwat awan ekakaratan ana veya etab erun dones yan ema siy gewasih ikiyarir fetan iwan, naatu kakafih ikiyarir ebow ebis rouruwen na'atube. 49 Imih mar yomanin nanan itinin i boro nati na'atube. God boro ana tounamatar niyafarih hinatit hinan sabuw gewasih wanawanahimaim sabuw kakafih hinabow 50 k wairaf wan hiyara'aten na'arahih hina'in hina rerey wah takitak niwa'an."
Bai'obaiyen Boubun Naatu Atamanin51 Jesu ibatiyih eo, "Oroubon iti ao'oban naniyah kwabow?" Ana bai'ufununayah hiya'afut hio, "Naniyah abow." 52 Naatu Jesu iuwih eo, "Isan imih, ofafar bai'obaiyenayan orot yait mar ana aiwob isan bai'obaiyen hibitin i bar matuwan matar, imih nati bar wanawanan ana sawar boubuh naatu atamanih etei boro nayataiten."
Dinab Orot Taiyuwin Ana Sabuw Hikwahir53 Jesu iti oroubon eo hinonowar ufunamaim nati efan itumar, 54 l naatu remor na i ana bar meraramaim tit Kou'ay Bar ta wanawanan run, busuruf sabuw i'obaibiyih. Naatu sabuw hima hinonowar hifofor hio, "Iti orot ana ukwar rerekab naatu ina'inanen sinaf isan ana fair i menamaim bow? 55 m Iti orot tamah i bar wowabayan naatu hinah i Mary naatu James, Joseph, Simon, Judas i taitin. 56 Naatu taitin baibitar auman bairit iti tama'am, imih iti sawar etei i menamaim bow?" 57 n Iti na'atube hio hina'ufut hin. Jesu iuwih eo, "Dinab orot tafaram afa'amaim i tekakafiy, baise i ana bar meraramaim naatu i tain tuwan i men tekakafiy."
58 Naatu nati'imaim men ina'inan moumurih sinafumih, anayabin nati sabuw aurih baitumatum en.
Copyright information for `AAI
Welcome to STEP Bible
From Tyndale House, Cambridge UK
Use the search box to find Bibles, commentaries, passages, search terms, etc. Here are some examples:
ESVGen 1
This shows how to quickly lookup a passage.
NIVESVKJVGen 1
Looking up a passage in three different translations is also easy.
ESVbrother
This asks STEP to search for the Greek word for 'brother' and show the results in the ESV.
NIVESVlandhe.sed
This example runs both a 'Hebrew word search' and a 'Text' search and shows the results in both the NIV and ESV.
ESVthroneDavidIsa-Rev
You can mix most searches. This finds any word translated as 'throne' in the Prophets and the New Testament, but only in verses concerning the topic 'David'. This excludes verses which refer to a 'throne' in other contexts.
KJVWHNUJohn 1
Interlinear Hebrew & Greek is available for some translations with grammar (and more soon). To reverse the interlinear order, click on a version abbreviation under the verse number.
© Tyndale House, Cambridge, UK - 2018